Ketua pengelola (Mesir Purba)

Ketua pengelola (juga dipanggil ketua pelayan atau pengawas besar rumah; Mesir: imi-r pr wr) merupakan pegawai penting di istana diraja Mesir purba pada zaman Kerajaan Pertengahan dan Kerajaan Baru. Dia orang utama yang bertanggungjawab ke atas estet-estet yang membekalkan istana dan kediaman diraja dengan makanan.Stephen Quirke: Titles and bureaux of Egypt 1850-1700 BC, London 2004, , pp. 50-51, 61 Jawatan ini muncul pada Dinasti ke-11. Pemegang terawal gelaran ini ialah Henenu dan Meketre.James P. Allen: The high officials of the early Middle Kingdom. In: N. Strudwick, J. Taylor (Hrsg.): The Theban Necropolis. London 2003, , p. 16 Selepas wazir dan bendahari, inilah jawatan terpenting di istana raja; pemegang gelaran ini yang penting dari Dinasti ke-12 ialah Siese dan Khnumhotep III, kedua-duanya kemudiannya dilantik sebagai wazir.

Gelaran ini tetap sangat penting pada zaman Kerajaan Baru dan dalam tempoh ini sering dipanggil ketua pelayan raja. Seorang pemegang gelaran penting ini pada Kerajaan Baru ialah SenenmutJJ Shirley: The Power of the Elite: The Officials of Hatshepsut's Regency and Coregency, in: J. Galán, B. M. Bryan, P. F. Dorman (eds.): Creativity and Innovation in the Reign of Hatshepsut, Studies in Ancient Oriental Civilization 69, Chicago 2014, , pp. 188-193 di bawah Hatshepsut, yang lain pula WadjetrenputJJ Shirley: The Power of the Elite: The Officials of Hatshepsut's Regency and Coregency, in: J. Galán, B. M. Bryan, P. F. Dorman (eds.): Creativity and Innovation in the Reign of Hatshepsut, Studies in Ancient Oriental Civilization 69, Chicago 2014, , 225 yang berkhidmat di bawah ratu yang sama.

 Ketua pelayan Isteri Dewa 
Semasa dinasti ke-25 dan ke-26, peranan Isteri Dewa Amun sangat penting, baik dari segi agama dan politik. Jawatan mereka memerlukan beberapa orang pekhidmat dan pekerja, diketuai oleh satu ketua pelayan Isteri Dewa (imy-r pr wr n ḥm.t nṯr) yang menjaga estet-estet Isteri Dewa tersebut. Mereka ini pegawai-pegawai yang sangat kaya yang dikenali daripada makam-makam monumental mereka di Thebes. Pemegang gelaran termasuk Harwa dan Akhamunru.Christopher Hugh Naunton: Regime Change and The Administration of Thebes During The Twenty-fifth Dynasty, Swansea University 2011 (Ph.D. dissertation), pp. 66-95

 Rujukan 

Kategori:Gelaran Mesir purba